ועדת הכלכלה, כנסת 16, פרוטוקול מספר 573, 2005-12-20 11:00

אמנון כהן: מי יסביר במה מדובר?

עוזי יצחקי: אני.

אמנון כהן: שלום עוזי יצחקי.

אמנון כהן: מה עם המגרשים?

עוזי יצחק: יהיו 6 מגרשים.

עוזי יצחק: אנחנו עובדים עכשיו על תכנית פריסה ארצית.

עוזי יצחק: עירבנו את מרכז המועצות האזוריות.

עוזי יצחק: אנחנו נגיש לך פיילוט וגם מה אנחנו רוצים לבקש לפני שייכנסו התקנות והפריסה לתוקף, ואיזה צ'ופרים יקבלו אותם אנשים שיבואו למגרשי ההכשרה.

עוזי יצחק: אנחנו רוצים לבצע את הפרוייקט כי אנחנו סבורים שזה יסייע למאבק בתאונות בדרכים.

אמנון כהן: אני רוצה שזה יבוא מהתקציב שלכם.

עוזי יצחק: ברגע שיהיו מספיק מגרשים, נמצא גם את הדרך שלא להטיל היטלים מכבידים על הציבור.

עוזי יצחק: זה יהיה 445 שקלים ו-800 שקלים.

אמנון כהן: אבל אמרת שהשר יכול להחליט כמה שהוא רוצה.

עוזי יצחקי: כן, אבל צריך לראות שאותם יזמים שמפעילים באופן עצמאי - - -

אמנון כהן: השר יגיד אם לא 1,000 שקל אז אני לא מקים.

אמנון כהן: מה אכפת לשר?

אמנון כהן: ראיתי איך לא איכפת לו שהאזרחים ישלמו היטל לרשות הלאומית.

עוזי יצחקי: אנחנו לוקחים את העניין הזה בחשבון.

אמנון כהן: ולנושא שלנו היום.

אמנון כהן: תסבירו מה אתם רוצים.

אמנון כהן: עוזי יצחקי: בתקנות התעבורה יש מזה שנים הוראות שמאפשרות מתן רישיונות להוראת נהיגה למי ששימש במשך 5 שנים בוחן נהיגה ורבי בוחנים ותפקידים נוספים במשרד התחבורה, מקבלים היתרים לניהול מקצועי של בית ספר לנהיגה.

אמנון כהן: הכל לפי התקנות בפטור מוחלט לעומת אזרחים שנדרשים לתנאים מסוימים שעוד מעט אפרט אותם.

אמנון כהן: הדבר הזה מהווה אפליה של אזרחים מן השורה לעומת עובדי משרד התחבורה.

אמנון כהן: כמו בחברת החשמל שמקבלים חשמל חינם.

עוזי יצחקי: אני מתייחס למשרד התחבורה.

עוזי יצחקי: הדבר הזה הוביל לביקורת ציבורית קשה מאוד.

עוזי יצחקי: חילקתי כאן כתבות שהיו בעיתונים בנושא זה.

עוזי יצחקי: ביהמ"ש הגבוה לצדק מתח ביקורת נוקבת על התקנות, בדיון בג"צ שהיה בחודש נובמבר האחרון במסגרת עתירה פורטמן נגד משרד התחבורה.

חוה ראובני: העתירה היתה לגבי מר שדה מנהל אגף הרישוי.

חוה ראובני: באופן פורמאלי הסעד המבוקש היה לפטר את מנהל אגף הרישוי מפני שהוא קיבל תעודת בוחן נהיגה בהליך מקוצר.

חוה ראובני: הוא הועמד לדין משמעתי, נקנס וננזף.

חוה ראובני: העותרים טענו שצריך היה גם להדיח אותו מתפקידו.

חוה ראובני: בינתיים הוא לא הודח.

חוה ראובני: הדיון בבג"צ טרם הושלם.

חוה ראובני: הוא נענש משמעתית על ידי בית הדין של נציבות המדינה אבל לא הודח.

חוה ראובני: העתירה עדיין עומדת.

חוה ראובני: זה היה הנושא הפורמלי של העתירה.

חוה ראובני: אבל עניינו של מר שדה היה שלוב ציבורית, יד ביד, עם הנושא של קודמו של מר יצחקי בתפקיד, צבי יוזנט, שקיבל היתר הוראת נהיגה לפי התקנות האלה, שביטולן מבוקש.

חוה ראובני: הוא לא היה נושא פורמאלי לעתירה, אבל כיוון שזה היה חלק מאותה פרשיה, ברמה הציבורית, הנושא הזה גם נפתח ונמתחה שם ביקורת נוקבת על כך שאדם שהיה רב בוחן טכני לפני 20 שנה, הופך להיות מנהל מקצועי של בית ספר מקצועי לנהיגה, כאשר לגבי אדם מהשורה ישנם תנאים רבים וקשים.

עוזי יצחק: ההיתר של יוזנט בוטל על ידי.

עוזי יצחק: הוא פרש לפנסיה.

עוזי יצחק: זאת מתנת פרישה.

אמנון כהן: ומר שדה?

עוזי יצחקי: מר שדה זה משהו אחר.

עוזי יצחקי: מדובר בתעודת בוחן נהיגה וגם זה בוטל.

חוה ראובני: הוא ממשיך למלא את תפקידו אחרי שהוא נענש על הסטייה מהסדר התקין.

עוזי יצחקי: בדיון בוועדה לביקורת המדינה ב- 5.7 השנה, נמתחה ביקורת קשה מאוד על ידי חברי הוועדה.

עוזי יצחקי: חברי הכנסת מלי פולישוק, גילה פינקלשטיין, זבולון אורלב ויורי שטרן מתחו ביקורת קשה מאוד על משרד התחבורה.

עוזי יצחקי: התחייבתי באותה ישיבה שאנחנו נבחן את המשך קיומן של אותן תקנות.

עוזי יצחקי: לאחר שבחנתי, המלצתי על כך בפני השר והבאתי את זה לביטול של הוועדה.

עוזי יצחקי: היו"ר אמנון כהן: אז אתה מבקש לבטל משהו מ-2004?

חוה ראובני: לא.

חוה ראובני: מה שנעשה ב-2004 עסק במורי נהיגה שפרשו בצה"ל.

חוה ראובני: הותקנו תקנות על מנת לאפשר להם לקבל רישיון נהיגה.

חוה ראובני: מדובר בתקנות אחרות.

עוזי יצחקי: גם מבקר המדינה נכנס לעניין הזה.

עוזי יצחקי: הדבר הזה בעייתי מאוד הוא גורם לנו צרות צרורות במערכת.

עוזי יצחקי: הוא אי שוויוני לעומת אזרחים מהשורה ואנחנו מבקשים לבטלו.

עוזי יצחקי: יש לי רשימה של בוחני נהיגה שנמצאים במערכת.

עוזי יצחקי: יש לי גם עובדים טובים שלי, כמו חנניה אפנג'ר, שאמורים לקבל את התעודה בתקנות הקיימות.

עוזי יצחקי: כדי לא לפגוע, הצענו שיינתן פרק זמן של חצי שנה לממש את אותן "זכויות" מהעבר.

אמנון כהן: אם יש בוחן בן 40, הוא צריך תוך חצי שנה לממש ולצאת לפנסיה.

חוה ראובני: בוחנים אינם עובדי מדינה קבועים.

חוה ראובני: הם עובדים על בסיס חוזים שמתחדשים משנה לשנה.

אמנון כהן: אז אתם רוצים להתפטר מהם?

עוזי יצחקי: חס וחלילה.

עוזי יצחקי: זה בכלל לא הכיוון.

רות עזריאלנט: אני מייצגת את הבוחנים.

רות עזריאלנט: קראתי בעיון רב את הפרוטוקול של הוועדה לענייני ביקורת המדינה.

רות עזריאלנט: נדהמתי למראי עיניי.

רות עזריאלנט: חברי הוועדה לביקורת המדינה ניסו להבין ככל יכולתם את הסוגיה הזאת ונציגי משרד התחבורה פשוט הטעו אותם.

אמנון כהן: כרגע אני לא בוועדה לביקורת המדינה.

אמנון כהן: אנחנו דנים בתקנות שהובאו על ידי שר התחבורה.

אמנון כהן: הנציגים הסבירו את התקנות.

אמנון כהן: תתייחסי גם את לתקנות.

אמנון כהן: עזבי את הוועדה לביקורת המדינה.

אמנון כהן: מה יש לך לומר בעד או נגד התקנה?

אמנון כהן: לגבי התקנות: אומר מר יצחקי שיש כאן אפליה כנגד האדם הרגיל מהישוב.

אמנון כהן: אני הקלדתי למחשב את שתי המילים "רישיון" ו-"פטור" וקיבלתי 338 מופעים, שבהם יש בחוק פטור, שהוא לא בבחינת אפליה פסולה אלא בבחינת אפליה מותרת.

אמנון כהן: יש את זה לעניין: עיתונאים, עוזרי רוקח, חוקרים פרטיים, יועצי מס, סוכני ביטוח וכו'.

אמנון כהן: החוק נותן אפשרות בידי השר לפטור מחובות שקבועות בחוק קבוצת אוכלוסיה מסוימת.

אמנון כהן: זה יכול להיות אנשים שיש להם ותק מסוים - - -

דוד טל: וזה לא ייפול בגדר של אפליה של האדם הסביר?

דוד טל: רות עזריאלנט: לחלוטין לא, ואני אסביר מדוע.

דוד טל: לעניות דעתי, לא רק שאסור לבטל את התקנות האלה אלא שהתקנות האלה חשובות.

אמנון כהן: נציג משרד התחבורה טוען שהבוחנים התעסקו בזמן עבודתם רק בבחינה תלמידים ובעת פרישתם הם מקבלים תעודה או אישור שהם יכולים לעסוק בהוראת נהיגה.

אמנון כהן: האם במהלך העבודה שלהם הם גם מקבלים הכשרה כמורי נהיגה?

אמנון כהן: האם נבחנה אפשרות, שאם כבר רוצים לתת לו תעודה, זה יותנה בהכשרה מתאימה כמורה נהיגה.

אמנון כהן: שלא יהיה מצב שאדם יפתח בית ספר למורי נהיגה כאשר לא הוכשר אפילו כמורה לנהיגה.

אמנון כהן: האם הם עברו הכשרה כמורים ולא רק כבוחנים.

רות עזריאלנט: יש חפיפה רבה בין חומר הלימוד של הבוחנים לבין חומר הלימוד של מורי הנהיגה.

רות עזריאלנט: יתרה מכך, מורה לנהיגה שרוצה להיות בוחן, נדרש ללמוד 182 שעות נוספות.

רות עזריאלנט: אני אומרת, חזקה על השר שהתקין את התקנות, שאותם מבקשים היום לבטל, שבדק ומצא כי די בהכשרות שעברו הבוחנים.

רות עזריאלנט: לא כל אדם שעובר את כל ההכשרה הזאת הופך להיות אוטומטית בוחן.

רות עזריאלנט: מדוע?

רות עזריאלנט: הוא עומד במבחנים פסיכודיאגנוסטים ובמבחני אישיות.

רות עזריאלנט: הוא נבחר במכרז.

רות עזריאלנט: חזקה על המשרד שבחר את הטובים שבהם.

אמנון כהן: אבל זה לא אותו תחום.

רות עזריאלנט: זה אותו תחום.

רות עזריאלנט: יש חפיפה מאוד גדולה.

רות עזריאלנט: הרי יש היררכיה.

דוד טל: בעצם גברתי אומרת שחברי הכנסת, בסיימם את תפקידם, יכולים לקבל רישיון עריכת דין.

דוד טל: למה?

דוד טל: כי אנחנו עוסקים כל הזמן בחקיקה ושומעים דיני ראיות.

רות עזריאלנט: ההקבלה לא נכונה.

רות עזריאלנט: ההקבלה הנכונה היא שהפקולטות למשפטים, או לשכת עורכי הדין, תפטור את אדוני ואת חבריו מלימודים של משפט חוקתי, משפט קונסטיטוציוני, מלימודים אלמנטרים שכל סטודנט צריך לעשות.

רות עזריאלנט: זאת ההקבלה.

רות עזריאלנט: לא נותנים לאדם שזה עתה סיים קורס בוחנות להיות מורה לנהיגה.

רות עזריאלנט: אנחנו נותנים לאדם שיש לו 5 שנות ניסיון.

דוד טל: ניסיון כבוחן.

דוד טל: בוחן זה עדיין לא מורה.

רות עזריאלנט: לדעתי זה בתוך ההגדרה, זה גם המצב הראוי.

רות עזריאלנט: אני אגיע גם לשורה התחתונה.

רות עזריאלנט: לעניות דעתי, אם צמרת משרד התחבורה סבורה שההכשרה לא מספיקה, תתכבד ותשנה את ההכשרה.

דוד טל: למה?

דוד טל: רק כדאי שבסוף העבודה שלו במשרד התחבורה הוא יקבל תעודה?

דוד טל: זה כמו שתגידי ליושב ראש הכנסת שבסוף הקדנציה ייתן לי אישור לעריכת דין.

רות עזריאלנט: לחלוטין לא.

אמנון כהן: אני רוצה להבין: האם לבוחן שמקבל אישור לאחר פרישתו יש תעודה או הסמכה להיות מורה?

אמנון כהן: זה מה שאני רוצה לדעת.

אמנון כהן: לא פקיד אגף, כמו מר שדה, שלא היה בוחן, וקיבל תעודת בוחן.

אמנון כהן: אני לא רוצה שבוחן יהפוך להיות מורה כאשר אין לו הכשרה, כי הילדים שלנו בידיים שלו.

אמנון כהן: אם הוא בוחן וקיבל הכשרה כמורה – שיתעסק.

אמנון כהן: אם לא, אני לא אתן לו כהוא זה.

אמנון כהן: לכן תשכנעו אותי שהוא עובר הכשרה כמורה.

אמנון בן חמו: אני 17 שנה בוחן נהיגה.

אמנון בן חמו: זכיתי להיות בין הראשונים שעשו את הקורס של בוחני הנהיגה.

אמנון בן חמו: בקורס שעשיתי לקחו את הקורס של מורי הנהיגה, ואפשר לראות את זה בתיק שהצגתי.

אמנון בן חמו: אפשר לראות את תעודת הגמר של הקורס.

אמנון בן חמו: הקורס הוא 480 שעות כשמורי נהיגה עושים 420 שעות.

עוזי יצחקי: מורי נהיגה לומדים 548 שעות.

אמנון בן חמו: בנוסף יש עוד 100 שעות השתלמות יחד עם בוחן צמוד.

אמנון בן חמו: אם תסתכלו על המקצועות שלמדנו, אותם מקצועות שעושה מורה לנהיגה, גם אנחנו עשינו.

אמנון בן חמו: הייתי רוצה קצת להקדים.

אמנון בן חמו: כל העניין הזה נולד בחטא.

אמנון בן חמו: כל הבקשה הזאת לביטול התקנה נולדה בחטא.

אמנון בן חמו: כי היום, המצב שקיים - - -

דוד טל: חטאו של מי?

חוה ראובני: של שוקי שדה והמגוננים עליו.

אמנון בן חמו: היום כדי לכפר על מעשיו רוצים לדפוק את כל הבוחנים, סליחה על הביטוי.

אמנון בן חמו: הם אומרים את זה בריש גליי.

אמנון בן חמו: וכל זאת למה?

אמנון בן חמו: כי המדיניות של המשרד היא להפריט את מבחני הנהיגה המעשיים ולתת אותם ליזם פרטי.

אמנון בן חמו: איך יתפטרו מאיתנו, הרי אני עובד 17 שנה וקשה להם לפטר אותי.

אמנון בן חמו: יותר קל להתעסק עם בוחנים שהם יגייסו עכשיו.

אמנון בן חמו: אני שואל עוד שאלה: איך זה שהיום אני כן מתאים לקבל את התעודה ובעוד שנה אני לא מתאים?

אמנון בן חמו: שר התחבורה אומר שאני לא מקצועי ושזה לא אתי לתת לנו את התעודה, כאשר הוא אילץ אותי בזמן שאנחנו ביקשנו שיעשו לנו קורס חופף למורי נהיגה.

דוד טל: כמה בוחני נהיגה יש?

דוד טל: אמנון בן חמו: יש 141 בוחנים בכל הארץ שעושים עבודת קודש.

דוד טל: אנחנו עובדי המדינה היחידה במדינה שכל יום עושים 14 מבחנים, 50 דקות כל מבחן.

דוד טל: אנחנו עובדים מ-7 בבוקר עד 16:00.

דוד טל: המטרה של המשרד היא לגרום לנו לבוחנים ללכת ובאמצעות זה לשכור בוחנים חדשים בשכר מופחת ובחוזה דרקוני.

דוד טל: המאבק האמיתי מול המשרד הוא נושא ההפרטה.

דוד טל: שיגידו שהם רוצים להפריט.

דוד טל: אנחנו נגיד מה יש לנו, הם יגידו מה יש להם, ומה שיוחלט נקבל.

דוד טל: אבל לא להטיל עלינו חרב.

דוד טל: היום אני מייצג 140 בוחנים בעלי משפחות שהיום אומרים לנו ללכת הביתה, לשבת שנה בבית בלי לעשות כלום, בשביל לקבל את התעודה.

דוד טל: הרי זה חלק מהפנסיה.

דוד טל: התקנה האת קיימת 50 שנה.

דוד טל: זה ששני אנשים במשרד שלנו ניצלו את המצב לרעה ועשו תנועה סיבובית, למה אתה מעניש אותי?

דוד טל: אתה רוצה לתקן את העניין?

דוד טל: בבקשה, תחייב אותי.

דוד טל: כשעשינו את הקורסים ובוחן יצא למילואים אמרו לו ללכת לקורס למורי נהיגה כדי להשלים את החומר.

דוד טל: מתוך 141 בוחנים אין אדם אחד שלא עשה את הקורס הזה שהוא חופף למורי נהיגה.

דוד טל: אני אמור לקבל את התעודה הזאת בזכות ולא בחסד.

דוד טל: אם רוצים לשפר, אין לי בעיה לעשות עוד קורס ועוד קורס.

דוד טל: זה חלק ממרכיב הפנסיה שלי.

דוד טל: מה עדיף?

דוד טל: מורה שיש לו תעודה בכיס אבל בגלל המצב הכלכלי קשה היום הוא פותח מכולת, ובעוד 8 שנים, כשהוא לא יודע על התקנות החדשות, הוא מתחיל ללמד?

דוד טל: או בוחן שעשה עשרות אלפי מבחנים, מכיר את כל סוגי התלמידים?

דוד טל: ראיתי עשרות מקרים של אנשים שבאו אלי למבחן.

דוד טל: אם אין לי את הניסיון המתאים להיות מורה לנהיגה, למי כן יש?

דוד טל: יפה דרש.

דוד טל: מה יש לכם להגיד על זה.

רות עזריאלנט: אני אומרת שאוי לנו אם מבחינה היררכית המצב לא יהיה כזה שבוחן עדיף מבחינת רמת הידיעות שלו והבקיאות בכל התחום הזה של הוראת נהיגה, על פני מורה.

רות עזריאלנט: מדוע?

רות עזריאלנט: מפני שאם מורה כושל, אז הוא נעצר אצל הבוחן שלא מעביר את המבחן.

רות עזריאלנט: אבל אם חלילה בוחן כושל, אז התלמיד "ייעצר", תרתי משמע, בבית המשפט כי יאסרו אותו אם הוא יהרוג בן אדם.

רות עזריאלנט: אנחנו נמצאים פה כדי למנוע מצב של תאונות דרכים.

רות עזריאלנט: אני חושבת שהביטול הוא לא חוקתי כי אי אפשר להחיל רטרואקטיבית.

רות עזריאלנט: עוד לפני כן, אני רוצה לומר שההיתר שמצוי בפניכם בעמוד הראשון, הוא בעצם רישיון.

רות עזריאלנט: אי אפשר לקחת מאדם משהו שכבר נתנו לו.

עוזי יצחקי: הוא יכול לפרוש.

רות עזריאלנט: אתה לא יכול לעודד פרישה, אתה לא יכול לעשות את זה בדרך האחורית.

אמנון כהן: אנחנו לא דנים כרגע בפרשנות הזאת.

אמנון כהן: אני צריך או לאשר את התקנות או לא לאשר את התקנות.

אמנון כהן: לכן אני רוצה ללמוד את הנושא.

אמנון כהן: אני רוצה לדעת אם הקורס שעוברים בוחני נהיגה מספיק טוב כדי להפוך אותם אחר כך למורים.

אמנון כהן: אולי צריך להם עוד הכשרה כדי להפוך אותם למקצוענים כמורה נהיגה?

אמנון כהן: יגידו לו: "עבדת 17 שנה כבוחן, אתה צריך להשלים עוד 3-4 קורסים על מנת לקבל את התעודה".

אמנון כהן: למה לא? רות עזריאלנט: זאת בדיוק הדרך.

עוזי יצחקי: אכן יש חפיפה מסוימת בין קורס לבוחני הנהיגה לבין הקורס להוראת נהיגה, אני לא מכחיש את זה.

עוזי יצחקי: יחד עם זאת אני רוצה לציין: קורס של בוחני נהיגה הוא 482 שעות וקורס הוראת נהיגה הוא 548 שעות.

אמנון בן חמו: שכחת להוסיף 100 שעות הכשרה יחד עם בוחן נוסף.

עוזי יצחקי: יחד עם זאת, אני רוצה להדגיש כי קיים שוני מהותי בין עבודת מורה הנהיגה לבין עבודת בוחן הנהיגה.

עוזי יצחקי: תפקיד הבוחן הוא תפקיד שיפוטי לקחת תלמיד ולהחליט אם עבר את המבחן או לא עבר.

עוזי יצחקי: התפקיד של מורה הנהיגה הוא ללמד נהיגה ולהדריך בהנחיה מתמשכת את התלמיד.

אמנון כהן: אני יכול ללמוד עריכת דין, או כל מקצוע שאני אבחר.

אמנון כהן: אם הבוחן הוא גם מורה נהיגה וגם בוחן והוא גם למד מינהל עסקים, הוא יבחר את החיים שלו.

אמנון כהן: אבל למה אתה רוצה למנוע ממנו?

אמנון כהן: אם הוא נמצא אצלך במערכת, אתה צריך לשבח אותו שבהכשרה שלו הוא יהיה גם בוחן וגם מורה.

אמנון כהן: למה אתם רוצים לבטל?

אמנון כהן: את זה אני רוצה לדעת.

עוזי יצחקי: אני לא מבטל ואני נותן חצי שנה כדי לממש.

אמנון כהן: אבל אתה רוצה שאדם בן 40 יפרוש לפנסיה.

אמנון כהן: למה שיפרוש לפנסיה?

אמנון כהן: אז יש משהו מאחורי הטענה שברעיון של ביטול התקנות האלה יש עוד משהו שאתה לא רוצה להגיד לי.

אמנון כהן: אני לא משחק במערכת.

אמנון כהן: אם יש תכנית רפורמה, רוצים לקדם משהו, בשמחה רבה.

אמנון כהן: אל תבואו לוועדה בדלת האחורית, תוציאו אותם החוצה, תפריטו מחלקה, לא על ידנו.

אמנון כהן: מה דעתך לגבי הרעיון שאחרי שבוחן מחליט לפרוש, הוא יקבל הכשרה כדי לקבל תעודת מורה לנהיגה.

חוה ראובני: אנחנו חושבים שיש פער - - - אמרה עורכת דין עזריאלנט, ואני מסכימה איתה, אין מניעה שאותם בוחנים שיפרשו - - -

דוד טל: הם לא רוצים לפרוש.

דוד טל: אני מתנגד שתפרישו אותם.

חוה ראובני: אני אומרת לפי החזון שלנו, אתם, כמובן, תאשרו או לא תאשרו.

דוד טל: לפי החזון שלכם, מדינת ישראל לא היתה קמה.

חוה ראובני: היה ובוחן ירצה לקבל את התעודה, הוא יבוא עם התעודה הזאת ויקבל פטורים.

חוה ראובני: בדיוק כמו הדוגמא שנתן חבר הכנסת.

אתי בנדלר: הוא יקבל פטורים ואז הוא יעשה השלמות?

חוה ראובני: זה קיים גם היום.

חוה ראובני: מורה לנהיגה שרוצה להיות בוחן, או נהג מונית שרוצה להיות נהג משאית.

חוה ראובני: אנחנו עושים את זה כל הזמן.

דוד טל: הם מראים שבעצם הם עוברים את כל ההכשרה ובעצם חסרים להם 70 שעות, אז שיעשו השלמה.

אמנון כהן: אבל התקנה אומרת משהו אחר.

חוה ראובני: היה והם ירצו להוציא את התעודה, ברור שיכירו במה שהם למדו.

חוה ראובני: זה קיים גם היום בקורסים כאשר אנשים עושים שני רישיונות שהקורסים שלהם חופפים.

עוזי יצחקי: זה למען העתיד.

עוזי יצחקי: יהיו בוחני נהיגה ויקבלו עדיפות עליך ועליך, זאת אפליה, וזה גורם לי צרות במערכת.

דוד טל: תשנה את המסלול, תלמד את הבוחנים גזרה יותר צרה ואת המורים גזרה יותר רחבה.

דוד טל: ממילא בוחן לא יוכל אחר כך להיות מורה לנהיגה.

דוד טל: הוא ירצה להיות מורה לנהיגה?

דוד טל: שילמד את הגזרה הרחבה.

אמנון כהן: אני שוקל אם בכלל להצביע.

דוד טל: אתה צודק, לא צריך להצביע.

דוד טל: גלעד ארדן: שר התחבורה תמיד נטפל לחלשים.

דוד טל: פעם הוא רוצה אגרה מהציבור.

דוד טל: עכשיו הוא הולך למי שקל לו.

דוד טל: הוא לא יילך נגד הבכירים שפרשו.

דוד טל: הפרשה נולדה מהמנהלים שפרשו.

דוד טל: שר התחבורה לא רצה להתעסק איתם, והוא הולך להתעסק עם הבוחנים.

חוה ראובני: המדיניות של מחלקת המשמעת בנציבות היא לא לטפל באנשים שפרשו משירות המדינה.

דוד טל: זה עדיין בטיפול וזה לא הסתיים.

דוד טל: מישהו אצלכם חטא ואתם רוצים לקצוף על כל העדה.

חוה ראובני: לגבי המנהלים המקצועיים של בתי ספר לנהיגה: היום מי שרוצה להיות מנהל מקצועי של בית ספר לנהיגה אחת הדרישות היא 3 שנים בפועל כמורה נהיגה.

חוה ראובני: מנהל מקצועי אמור להדריך את המורים בתוך בית הספר שלו איך לעבוד?

חוה ראובני: איך להדריך?

חוה ראובני: מה לעשות?

חוה ראובני: איך להסתדר עם תלמיד שלא מסתדר?

חוה ראובני: יבוא בוחן שלא הדריך תלמיד מימיו - - -

אמנון כהן: אז הוא ילמד.

חוה ראובני: אבל תהליך הדרכתי טעון נסיון.

חוה ראובני: הוא לא לימד מימיו תלמיד אחד ויהיה מנהל מקצועי.

אמנון כהן: אני מסיים את הדיון הנוכחי.

אמנון כהן: אני מבקש ששר התחבורה יבוא לכאן ויסביר מה המדיניות המשרד.

אמנון כהן: איזה כוונות יש לו בתחום של מורי נהיגה?

אמנון כהן: בוחני נהיגה?

אמנון כהן: מה המדיניות שלו?

אמנון כהן: איזו רפורמה הוא רוצה לכונן?

אמנון כהן: בשלב זה הישיבה נעולה, עד שנזמין את שר התחבורה.